A legnagyobb sikerét és egyben kudarcát is az 1938-as franciaországi világbajnokság hozta. A döntőig 13-1-es gólkülönbséggel jutott el a csapat, az elődöntőben, a svéd válogatottat 5-1-re múlta felül, melynek szövetségi kapitánya, Nagy József volt. A döntőben a világbajnoki címvédő olasz válogatott volt az ellenfél. Dietz Károly az elődöntőhöz képest négy helyen változtatott a csapat összeállításán, mely hozzájárulhatott, hogy az addig magabiztosan játszó csapat 4-2-es vereséget szenvedett és ezüstérmes lett.